**Különfélék**

A LOGO Ifjúsági Szolgálat a 248/2015. (VI.18.) Kgy. sz. határozat értelmében 2016. január 1. napjától az AGORA Szombathelyi Kulturális Központ keretein belül folytatja munkáját. A Szolgálat helyszíne a felújított AGORA – Művelődési és Sportházba került. Az ifjúsági célra szánt helyiség egy újragondolt funkcionális és térelrendezést kíván meg, amire az Ifjúsági Szolgálat meglévő bútorai, eszközei csak részben alkalmasak, méretük és állapotuk miatt. Fentiek miatt szükséges, hogy a zavartalan és hatékony munkavégzés érdekében a következő tételekhez való anyagi hozzájárulással támogassa a Bizottság az AGORA Szombathelyi Kulturális Központ LOGO Ifjúsági Szolgálatot:

|  |  |
| --- | --- |
| **Tétel megnevezése** | **Összeg** |
| A közösségi térbe:   * árnyékolástechnikai eszközök és reklámfólia az ablakokra * egyedi készítésű bútorrendszer (polc, pult és tároló) * 2 db magasított szék * 1 db irodaszék * felszerelések, dekorációk * kis értékű játékeszközök   A munkatársi irodába:   * 2 db szék | **Összesen: 300 000 Ft** |

**Határozati javaslat**

**……../2016.(VI.08.) OSzB. sz. határozat**

1. Az Oktatási és Szociális Bizottsága az AGORA Szombathelyi Kulturális Központ LOGO Ifjúsági Szolgálat kérelmet megtárgyalta, és Szombathely Megyei Jogú Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelet 52.§ (2) bekezdés 1. pontjában foglaltak alapján az Önkormányzat 2016. évi költségvetésének ………………. sora terhére a LOGO Ifjúsági Szolgálat bútor és eszközbeszerzését ………………………………. Ft-tal támogatja.
2. Felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013.(XII.4.) önkormányzati rendeletben foglaltaknak megfelelően végezze el.

**Felelősök:** Koczka Tibor alpolgármester,

Rettegi Attila, az Oktatási és Szociális Bizottság elnöke

/Stéger Gábor, a Közgazdasági és Adó Osztály vezetője,

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. július 08.